دار العلوم ندوۃ العلماء

دار العلوم ندوۃ العلماء لکھنؤ، بھارت میں واقع ایک اسلامی ادارہ ہے۔ اسے 26 ستمبر 1898ء کو علمائے کرام کی کونسل ندوۃ العلماء نے قائم کیا تھا۔

یہ تعلیمی ادارہ پوری دنیا سے مسلم طلبہ کی ایک بڑی تعداد کا مرجع ہے۔ ندوۃ العلماء نے حنفی (غالب جماعت)، شافعی اور اہل سنت والجماعت کے مسالک کے علما و طلبہ کی ایک بڑی تعداد کو تیار کیا ہے۔ مزید برآں یہ کہ یہ ادارہ خطہ کے ان قلیل معہدوں میں سے ایک ہے، جو مکمل طور پر عربی زبان میں اسلامی علوم کی تعلیم دیتا ہے۔
تاریخ

ندوۃ العلماء اس مقصد کے ساتھ تشکیل دی گئی تھی کہ اس میں عقائد میں بعض اختلافات سے قطع نظر اسلام کے تمام فرقوں کو اکٹھا کیا جائے۔

ندوۃ کا مطلب اسمبلی اور مجلس ہے، یہ نام اس لیے رکھا گیا؛ کیوں کہ اسے مختلف مذہبی مکاتب فکر سے تعلق رکھنے والے بھارتی علما کی ایک جماعت نے تشکیل دیا تھا۔ دار العلوم ندوۃ العلماء؛ ندوۃ العلماء کا تعلیمی ادارہ ہے۔ ندوۃ العلماء 1893ء میں تشکیل پایا تھا، 2 ستمبر 1898ء کو ندوہ کے دفتر کو لکھنؤ منتقل کر دیا گیا تھا اور 26 ستمبر 1898ء کو دار العلوم ندوۃ العلماء شروع کیا گیا تھا۔ اور وہاں جدید علوم ، ریاضی ، پیشہ ورانہ تربیت اور شعبہ انگریزی کے اضافہ کے ساتھ اسلامی نصاب کی تجدید کر دی گئی۔
انتظامیہ

ندوۃ العلماء کا ناظم؛ دار العلوم ندوۃ العلماء کا چانسلر (سرپرست) ہوتا ہے۔ محمد رابع حسنی ندوی کی وفات کے بعد بلال عبد الحی حسنی ندوی کو ناظم منتخب کیا گیا۔

مولانا حفیظ اللہ بندولی کو دار العلوم ندوۃ العلماء کا پہلا مہتمم مقرر کیا گیا تھا۔ 2000ء میں جب محمد رابع حسنی ندوی چانسلر مقرر کیے گئے تبھی سعید الرحمن اعظمی ندوی مہتمم بنائے گئے۔
رسائل

* الندوہ: ندوۃ العلماء کا سابق ماہنامہ (اگست 1904ء - اواخر 1942ء)
* البعث الاسلامی: بین الاقوامی عربی ماہنامہ
* الرائد: بین الاقوامی عربی پندرہ روزہ
* تعمیرِ حیات: اردو پندرہ روزہ
* سچا راہی: ہندی ماہنامہ
نمایاں فضلا

دار العلوم ندوۃ العلماء سے فارغ التحصیل فاضل کو عام طور پر ندوی کہا جاتا ہے۔ بعض مایا ناز فضلا کے نام مندرجۂ ذیل ہیں:
* سید سلیمان ندوی
* مسعود عالم ندوی
* عبد السلام ندوی
* عبد العلی حسنی ندوی
* ابو الحسن علی حسنی ندوی
* محب اللہ لاری ندوی
* محمد رابع حسنی ندوی
* واضح رشید حسنی ندوی
* محمد اجتبا ندوی
* سعید الرحمن اعظمی ندوی
* وصی مظہر ندوی
* ظفر احمد صدیقی ندوی
* عبد الباری بھٹکلی ندوی
* سلمان حسینی ندوی
* عبد اللہ حسنی ندوی
* بلال عبد الحی حسنی ندوی
* منت اللہ رحمانی
* تقی الدین ندوی
* محمد ناظم ندوی
* محمد اکرم ندوی
* عبد اللہ عباس ندوی
* عبد السلام قدوائی ندوی
* محمد شہاب الدين ندوى
* ولی حسن ٹونکی
* یسین مظہر صدیقی
* قاضی معین اللہ ندوی
* ضیاء الحسن ندوی
* مجیب اللہ ندوی
* نذر الحفیظ ندوی
* محمد ظہور ندوی
* محسن عثمانی ندوی
* عبد الباری ندوی
* عمران خان ندوی ازہری
* ابو العرفان خاں ندوی
* بہاء الدین محمد ندوی
* شفیق الرحمن ندوی
* عبد الرحمن کاشغری ندوی
* ابو الجلال ندوی
* رشید اختر ندوی
* خيرمحمد بلوچ ندوی
* سید احتشام احمد ندوی
* حفظ الرحمن اعظمی ندوی
* فیصل احمد بھٹکلی ندوی
* محمد طارق ایوبی ندوی
* محمد رضی الاسلام ندوی
* سید محمد عبد السمیع ندوی
* مختار احمد ندوی
* رئیس احمد جعفری ندوی
* علی احمد ندوی
* محمد شاکر شاداب ندوی
مزید دیکھیے

* مولانا حیدر حسن خان ندوۃ العلماء کے اولین شیخ الحدیث
* ندوۃ العلماء
* دار العلوم ندوۃ العلماء کے نظماء اور مہتمموں کی فہرست
حوالہ جات
کتابیات

*
*
بیرونی روابط

# دار العلوم ندوۃ العلماء آفیشل ویب گاہ
# آفیشل ویب گاہ
# دار المصنفین شبلی اکیڈمی



زمرہ:1894ء میں قائم ہونے والے تعلیمی ادارے
زمرہ:1898ء میں قائم ہونے والے تعلیمی ادارے
زمرہ:اسلامی جامعات و دانشگاہیں
زمرہ:بھارت میں اسلام
زمرہ:بھارت میں اسلامی جامعات اور کالج
زمرہ:بھارت میں اسلامی درسگاہیں
زمرہ:بھارت میں مدارس
زمرہ:تحریک ندوۃ العلماء
زمرہ:چھوٹے پیغام خانوں کا استعمال کرنے والے مضامین
زمرہ:لکھنؤ میں تعلیم
زمرہ:ہندوستان میں 1894ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:لکھنؤ میں یونیورسٹیاں اور کالج